La segunda xornada del Mundial 2010, entamó con un alcuentru nel que, per primer vegada, dambes seleiciones surdíen al tarrén de xuegu con nidies propuestes ofensives. Uruguai llevóse los tres puntos y púnxose como primera de grupu a instancies del Francia-Méxicu que va xugase güei 17 de  xunetu a les 20.30, nun partíu au Diego Forlán afuracó en dos ocasiones l'arcu defendíu por Khune, que dempués sedría espulsáu, y cola collaboración na goliada d'Álvaro Pereira, marcando el tercer y definitivu gol nel minutu 94, ensin muncho esfuerciu, ante la inoperancia surafricana, que namái tuvo dalguna oportunidá en xugaes personales del estremu del Kaizer Chiefs, Siphiwe Tshabalala, el más destacáu de los 'Bafana-Bafana', non solo nesti partíu, sinon tamién en tola competición.